ઉચ્ચ પદાધિકારી સૂત્રો અનુસાર મળી રહેલ જાણકારીનાં આધારે, પોતાની દાદી અને પૂર્વ પ્રધાનમંત્રી ઇન્દિરા ગાંધીનાં જન્મદિન 19 નવેમ્બર પર તેઓ કોંગ્રેસ અધ્યક્ષનું પદ સંભાળી શકે છે. રાહુલ ગાંધીનાં અધ્યક્ષ બનવાને લઇ શનિવારે કોંગ્રેસ અધ્યક્ષ સોનિયા ગાંધીનાં નિવાસ પર એક મહત્વની બેઠક યોજાઇ શકે છે. આ બેઠકમાં ચૂંટણી પ્રક્રિયા પૂર્ણ કરવી, નવા અધ્યક્ષની તાજપોશી તથા વિરોધીઓની રાજનૈતિક ઘેરાવાની નીતિને ફગાવવા માટેનો એક રોડ-મેપ તૈયાર કરવામાં આવશે.